Diari Oficial de la Generalitat Valenciana


Sumari del DOGV 9793, del 21-02-2024 (2024/1358)

RESOLUCIÓ de 14 de febrer de 2024, de la Universitat d'Alacant, per la qual es convoca concurs per a la creació de borses d'ocupació de professorat substitut.
--------------------------------------------------------------------------------------------------------------------------------------------------------------

### Dades del document

Número de DOGV
:   9793

Data del DOGV
:   21-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/1358


Data del document
:   14-02-2024

Organisme emissor
:   Universitat d'Alacant

Tipus de document
:   Resolució

Descriptors 

:   * Universitat d'Alacant

RESOLUCIÓ de 14 de febrer de 2024, de la Universitat d'Alacant, per la qual es convoca concurs per a la creació de borses d'ocupació de professorat substitut. [2024/1358]  
De conformitat amb el que estableix la Llei orgànica 2/2023, de 22 de març, del sistema universitari (BOE 23) i el Decret 83/2023, de 2 de juny de 2023, del Consell, pel qual es modifica el Decret 174/2002, de 15 d'octubre, del Govern valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, aquest rectorat ha resolt convocar concurs públic per a la constitució de borses d'ocupació de professorat substitut per a les àrees de coneixement que s'assenyalen en l'annex I.  
  
1. Normes generals  
Aquesta convocatòria es regirà pel que disposa l'article 80 de la Llei orgànica 2/2023, de 22 de març, del sistema universitari (BOE 23); la normativa de la Universitat d'Alacant per la qual es regula el procés de selecció i la contractació de professorat substitut aprovada en el Consell de Govern del 17 de maig de 2023 (BOUA de 18 de maig); la Instrucció de la Secretaria General i del Vicerectorat d'Ordenació Acadèmica i Professorat per la qual s'estableix l'obligatorietat d'utilitzar mitjans electrònics per a la presentació de sol·licituds, les comunicacions i les notificacions en els processos de selecció per a la contractació de professorat ajudant doctor, ajudants i professorat associat, i altra normativa de caràcter general que hi siga aplicable.  
  
  
2. Requisits  
2.1. Requisits generals comuns:  
a) Tenir la nacionalitat espanyola o trobar-se en alguna de les situacions recollides en l'article 56 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic (BOE 31 d'octubre). En el cas establit en el punt 4 d'aquest article, quan es requerisca la residència legal a Espanya, se n'haurà d'estar en possessió en el moment de la formalització i signatura del contracte de treball.  
b) Tenir complits els setze anys i no excedir l'edat màxima de jubilació forçosa.  
c) Tenir les capacitats i aptituds físiques i psíquiques que siguen necessàries per al compliment de les corresponents funcions o tasques.  
  
d) No haver sigut separat o separada mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionariat o per a exercir funcions similars a les que exercien en el cas del personal laboral que haguera sigut separat o inhabilitat. En el cas de ser nacional d'un altre Estat, no trobar-se en situació d'inhabilitació o equivalent ni haver sigut sotmès o sotmesa a sanció disciplinària o equivalent que impedisca, en el seu Estat i en els mateixos termes, l'accés a l'ocupació pública.  
e) Les persones aspirants que no tinguen la nacionalitat espanyola hauran de tenir un coneixement adequat de qualsevol de les llengües oficials de la Comunitat Valenciana per al desenvolupament de les seues funcions.  
f) Estar en possessió o en condicions d'obtenir el títol de llicenciat, enginyer, arquitecte, graduat universitari amb grau, com a mínim, de 300 crèdits ECTS o d'un màster universitari oficial. En el cas de titulacions obtingudes a l'estranger, haurà d'estar-se en possessió de la credencial que n'acredite l'homologació o l'equivalència.  
2.2. Requisits específics:  
Per a aquelles àrees que així ho requerisquen i sempre que es faça constar en la descripció continguda en l'annex I, s'haurà d'estar en possessió o en condicions d'obtenir una titulació específica. En el cas de titulacions obtingudes a l'estranger, serà necessari acreditar l'homologació o l'equivalència. Quan es presente declaració d'equivalència, aquesta haurà d'acompanyar-se de la titulació i la certificació acadèmica sobre la qual s'ha declarat l'equivalència i la seua traducció per intèrpret jurat, per a valorar l'equiparació amb la titulació requerida.  
  
  
3. Presentació telemàtica de sol·licituds  
Les persones que desitgen prendre part en els concursos presentaran, en el termini de 10 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana, per cada àrea sol·licitada, la corresponent sol·licitud, que haurà de ser emplenada a través de la seu electrònica (https://seuelectronica.ua.es/) Tràmits - Sol·licitud de places de personal docent i investigador, o en l'adreça següent:  
https://cvnet.cpd.ua.es/eadmua/tramites/iniciartramite'pcodigotramite=tram\_contpdilabsol  
En aquesta mateixa aplicació haurà d'adjuntar-se la documentació que s'indica en la base 3.3. Haurà d'adjuntar-s'hi escanejada en format JPG, PDF, DOC i DOCX. Es recomana una resolució de 200 ppp i escaneig en blanc i negre. La grandària màxima de tota la documentació que s'ha d'adjuntar no podrà superar els 100 Mb.  
Els mitjans electrònics que s'empraran en la tramitació de les sol·licituds seran els determinats en la seu electrònica. En la Guia per a la presentació de la sol·licitud, que es troba disponible en la pàgina web del Servei de Selecció de Personal, Selecció PDI, pot consultar-se tota la informació relativa al procés de presentació de sol·licituds.  
  
3.1. Taxa per drets de participació  
D'acord amb l'article 7 de la Llei 3/2020, de 30 de desembre, de la Generalitat, de mesures fiscals, de gestió administrativa i financera i d'organització de la Generalitat 2021 (DOGV 31.12.2020), que modifica l'article 75 3-4 de la Llei 20/2017, de 28 de desembre, de la Generalitat, de taxes (DOGV 30.12.2017), l'import de la taxa és de 35 euros.  
  
Podrà abonar-se directament des de l'aplicació quan realitze la sol·licitud o accedir-hi posteriorment des del seu expedient d'Administració electrònica.  
Estaran exemptes del pagament de la taxa:  
a) Les persones aspirants amb una discapacitat igual o superior al 33 %. Hauran de presentar certificació de la conselleria corresponent o dels òrgans competents d'altres administracions públiques que acredite discapacitat igual o superior al 33 %.  
b) Els membres de famílies nombroses de categoria especial i els membres de famílies monoparentals de categoria especial (Llei de taxes de la Generalitat, 30.12.17) Els membres de famílies nombroses de categoria general i els membres de famílies monoparentals de categoria general gaudiran d'una bonificació del 50 %. En els dos casos, hauran de presentar còpia del títol oficial de família nombrosa o títol oficial de família monoparental.  
c) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en l'article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana. Han de presentar aquesta documentació a través del tràmit de l'administració electrònica «Acreditació condició violència de gènere», indicant en l'Exposa el motiu de la sol·licitud i la referència de la present convocatòria.  
d) Les persones que apareixen com a demandants d'ocupació amb una antiguitat, almenys, de 3 mesos amb anterioritat a la data de la convocatòria. Per al benefici de l'exempció seran requisits que no hagueren rebutjat, en el termini de què es tracte, oferta d'ocupació adequada ni s'hagueren negat a participar, excepte causa justificada, en accions de promoció, formació o reconversió professionals i que, així mateix, manquen de rendes superiors, en còmput mensual, al salari mínim interprofessional. L'acreditació relativa a la condició de demandant d'ocupació, amb els requisits previstos en la llei, se sol·licitarà en la corresponent oficina del Servei Públic d'Ocupació Estatal (SEPE). Quant a l'acreditació de les rendes, es realitzarà mitjançant una declaració escrita del sol·licitant. Els dos documents hauran de ser adjuntats a la sol·licitud.  
  
Els documents acreditatius d'alguna de les situacions d'exempció de taxes arreplegades en els apartats a) i d) hauran de ser adjuntats en l'apartat Justificant exempció de taxes de l'aplicació informàtica.  
Si el pagament realitzat no es correspon amb l'import de la taxa, per a esmenar-ho haurà de realitzar el pagament de la taxa completa i posteriorment sol·licitar la devolució de la quantitat abonada inicialment.  
3.2. Traducció de documents  
Aquells documents acreditatius dels indicats en la base 3.3 següent que es presenten en un idioma diferent d'algun dels oficials a la Comunitat Valenciana, hauran d'estar acompanyats de traducció per intèrpret jurat.  
3.3. Documentació que cal adjuntar en la sol·licitud. Hauran de ser annexada en l'apartat Documents adjunts de l'aplicació informàtica  
a) Còpia del títol de llicenciat, enginyer, arquitecte, graduat universitari o màster universitari oficial, segons es recull en la base 2.2.f). En cas de no estar en possessió del títol, haurà d'acreditar el pagament de la taxa per a l'expedició del mateix o presentar certificacions acadèmiques on conste que s'han finalitzat tots els estudis conduents a la seua obtenció. Haurà d'adjuntar-se en l'apartat «Títol acadèmic» de l'aplicació informàtica.  
b) Currículum, que només serà vàlid si s'ajusta al model de l'annex II. Aquest document haurà de ser annexat en l'apartat «Curriculum vitae» de l'aplicació informàtica.  
c) Còpia dels documents acreditatius dels mèrits al·legats en el currículum. Hauran d'incloure's en els apartats 1.1 a 5.2 de l'aplicació informàtica. Podran ser agrupats tots els documents corresponents a un apartat i adjuntats en un únic document.  
Només es valoraran els mèrits complits en la data en què finalitza el termini de presentació de sol·licituds i no s'admetrà documentació acreditativa dels mèrits una vegada finalitzat el termini de presentació d'esmenes o reclamacions indicat en la base 6.1. Els mèrits al·legats en el currículum que no hagen sigut justificats documentalment no seran tinguts en compte.  
d) Còpia de les certificacions acadèmiques en què consten les qualificacions obtingudes en les titulacions oficials que tinga i en els estudis que conduïsquen a l'obtenció del títol de doctorat (si no es presentara, no podrà ser valorat en l'apartat corresponent del barem). En el cas del títol de doctor, la certificació acadèmica haurà de contindre el programa de doctorat, la qualificació de la tesi doctoral i les assignatures del període formatiu d'este. (si no es presentaren no podran ser valorades en l'apartat corresponent del barem). Quan les qualificacions no s'ajusten a cap de les escales previstes en els decrets 1497/1987 i 1125/2003, s'haurà d'aportar justificació que certifique l'escala utilitzada en la valoració de l'expedient. Hauran d'incorporar-les en els apartats 1.1 i 1.3 de l'aplicació informàtica.  
e) Per a l'acreditació del requisit recollit en la base 2.1e), caldrà aportar còpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. La no presentació no serà causa d'exclusió, però, en defecte d'això, la Comissió de Selecció podrà realitzar una prova de nivell que garantisca una adequada capacitat de comunicació oral i escrita en almenys una de les llengües oficials de la Comunitat Valenciana.  
f) En les àrees en les quals s'establisca un requisit específic de titulació, segons el que s'estableix en la base 2.2, hauran de presentar la documentació acreditativa de complir aquest requisit.  
3.4. La Universitat podrà requerir en qualsevol moment els originals dels documents ja presentats, acreditatius del compliment dels requisits, o dels mèrits al·legats en el currículum.  
  
4. Protecció de dades personals  
Les dades de caràcter personal que consten en la sol·licitud seran tractades per la Universitat d'Alacant en qualitat de responsable i incorporades a l'activitat de tractament 112-Convocatòries de concurs per a la provisió de places de professorat laboral.  
De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de la gestió i resolució de la convocatòria. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant.  
  
En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.  
L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica https://seuelectronica.ua.es/va/index.html. Pot, així mateix, posar-se en contacte amb el delegat de Protecció de Dades a través de l'adreça zds@ge.su.  
La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: https://seuelectronica.ua.es/va/privadesa.html»  
  
5. Informació i notificacions del procediment  
5.1. D'acord amb el que preveu l'article 45.1b) de la Llei 39/2015, d'1 d'octubre, les publicacions detallades en les bases següents, com també la informació d'altres actes que se'n deriven que requerisquen publicació, incloent-hi els recursos en via administrativa, substituiran la notificació personal a les persones interessades i tindran els mateixos efectes.  
Les publicacions es realitzaran en seu electrònica en Altres documents generals de l'expedient de l'aspirant associat a aquesta convocatòria. En la pàgina web de la Universitat d'Alacant, en el Servei de Selecció de Personal, a través de l'adreça https://s.ua.es/9elk i en la pàgina web del centre corresponent podrà consultar-se, a títol informatiu, la fase en què es troba el procés i la data de publicació en seu electrònica.  
5.2. En cas d'haver de realitzar alguna notificació individual, es farà a través del sistema de notificació electrònica de la UA.  
  
6. Relació de persones admeses i excloses  
6.1. Després de finalitzar el termini de presentació d'instàncies, es publicarà la relació provisional de persones admeses i excloses segons recull la base 5.1. A partir de l'endemà de la publicació, les persones interessades tindran un termini de 5 dies hàbils per a la presentació d'esmenes o reclamacions, que tramitaran accedint a l'expedient electrònic. No s'admetrà documentació acreditativa dels mèrits una vegada finalitzat aquest termini.  
6.2. Una vegada resoltes, es publicarà la relació definitiva de persones admeses i excloses en el mateix lloc.  
6.3. No procedirà cap devolució dels drets de participació en processos selectius en els supòsits d'exclusió per causa imputable a la persona interessada.  
  
7. Comissions de selecció  
7.1. Els concursos seran jutjats per les corresponents comissions de selecció, que estaran integrades per cinc membres de ple dret amb els respectius suplents. A les sessions podrà assistir un membre de cadascuna de les seccions sindicals amb representació en la Mesa Negociadora, que tindrà veu, però no vot, i haurà de complir els mateixos requisits que els membres de la comissió.  
Les comissions tindran una composició equilibrada entre dones i homes, llevat que no siga possible per raons fundades i es regiran per les regles establides en la Normativa de la Universitat d'Alacant per la qual es regula el procés de selecció i la contractació de professorat substitut, aprovada pel Consell de Govern del 17 de maig de 2023 (BOUA de 18 de maig).  
7.2. El nomenament dels membres de cada comissió de selecció es farà públic en la seu electrònica, amb anterioritat a l'inici de les seues actuacions.  
7.3. La comissió vetlarà perquè queden garantits els principis d'igualtat, mèrit, capacitat i publicitat.  
  
8. Procés de selecció  
El sistema selectiu serà el de concurs públic de mèrits, i s'aplicarà el barem i els criteris de valoració recollits en l'annex III d'aquesta convocatòria i la puntuació total individual mínima que s'haurà d'obtenir per a formar part de la borsa d'ocupació serà de 35 punts.  
8.1. Desenvolupament del procés de selecció  
La comissió, després de la seua constitució i prèviament a l'examen dels expedients de les o dels aspirants, haurà d'acordar els criteris de valoració específics del barem en aquells apartats que així es preveja, i es publicaran en la seu electrònica.  
Després de l'aplicació del barem, la comissió elaborarà i publicarà en la seu electrònica l'acta de valoració inicial dels mèrits de les persones aspirants amb les puntuacions provisionals obtingudes en tots els apartats del barem. Contra la publicació dels criteris de valoració específics i contra l'acta de valoració inicial de mèrits es podrà presentar una reclamació en el termini de 5 dies hàbils comptadors de l'endemà de la publicació de l'acta de valoració inicial de mèrits.  
  
8.2. En el termini màxim de 2 mesos comptadors des de l'endemà de la publicació de la relació definitiva de persones admeses i excloses, i una vegada resoltes les reclamacions, si n'hi haguera, la comissió publicarà, en la seu electrònica, l'acta de resolució amb les puntuacions definitives i la proposta de confecció de la borsa d'ocupació.  
Contra l'acta de resolució es podrà interposar en la seu electrònica un recurs d'alçada davant la rectora en el termini d'un mes comptador des de l'endemà de la publicació, d'acord amb els articles 121 i 122 de la Llei 39/2015, d'1 de desembre, del procediment administratiu comú de les administracions públiques.  
8.3. El termini recollit en la base 8.2 podrà ampliar-se, d'acord amb l'art. 32.1 de la Llei 39/2015, d'1 d'octubre, fins a 15 dies hàbils més, a petició de la presidenta o el president de la Comissió de Selecció corresponent dirigida al vicerector d'Ordenació Acadèmica i Professorat, sempre que aquesta es formule d'acord amb allò que estableix l'apartat 3r d'aquesta disposició. Aquesta ampliació es farà pública en la seu electrònica.  
  
9. Confecció de la borsa d'ocupació  
9.1. La borsa es confeccionarà amb les persones aspirants que hagen obtingut la puntuació mínima requerida per a formar-ne part, indicada en la base 8, i s'ordenarà de major a menor puntuació total, sumades les puntuacions de tots els apartats del barem.  
Els casos d'empat que es produïsquen es dirimiran d'acord amb el que estableix l'article 15.2 de la normativa de la Universitat d'Alacant per la qual es regula el procés de selecció i la contractació de professorat substitut.  
La rectora resoldrà la confecció de la borsa d'ocupació, que es farà pública en la seu electrònica.  
Contra aquesta resolució, es podrà interposar recurs davant la jurisdicció contenciosa administrativa en el termini de dos mesos, d'acord amb l'art. 46 de la Llei 29/1998, de 13 de juliol, reguladora de la jurisdicció contenciosa administrativa; aquest termini computarà a partir de la publicació d'aquesta.  
9.2. Quan la plaça que calga substituir tinga algun requisit, d'acord amb l'article 18.2 de la normativa indicada en la base 1, la persona aspirant a la qual corresponga la crida haurà de complir-lo. Si no és així, i sense que això supose l'exclusió de la borsa, el Servei de Gestió de Personal continuarà amb les crides dels següents aspirants fins aquell o aquella que el complisca.  
9.3. L'exercici de les places convocades quedarà sotmès a la Llei 53/1984, de 26 de desembre, i a les normes de desplegament en matèria d'incompatibilitats.  
  
10. Norma final  
Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015.  
  
  
Alacant, 14 de febrer de 2024.- La rectora, p. d. (R 22.12.2020), el vicerector d'Ordenació Acadèmica i Professorat: Luis Alfonso Martínez Giner.  
  
  
ANNEX III  
Barem per a la selecció del professorat substitut  
  
(Aprovat pel Consell de Govern de 17 de maig de 2023. BOUA de 18 de maig)  
  
1. Formació acadèmica (màxim 100 punts) Grau afinitat complet Grau afinitat mitjà Grau afinitat nul  
1.1. Expedient acadèmic global de la titulació (Llicenciatura, Enginyeria, Arquitectura, Grau de 300 crèdits ECTS o Grau de 240 crèdits ECTS més Màster Universitari).  
En el cas de Grau de 240 crèdits ECTS i Màster Universitari, aquest apartat s'obtindrà de la mitjana ponderada pels crèdits de cadascuna de les titulacions. Màxim 64 punts  
  
   
1.2. Premi Extraordinari de Llicenciatura, Enginyeria, Arquitectura, Grau de 300 crèdits ECTS. 12 punts  
   
1.3. Títols universitaris de postgrau diferents dels valorats en l'apartat 1.1. Màxim 24 punts  
- Títols oficials. Màxim 16 punts  
- Títols propis. Màxim 8 punts  
   
1.4. Altres titulacions universitàries oficials (Llicenciatura, Enginyeria, Arquitectura, Grau) diferents de la considerada en l'apartat 1.1. Màxim 15 punts   
1.5. Títol de Doctor. 30 punts   
1.6. Premi extraordinari de Doctorat. 6 punts   
1.7. Doctorat amb esment internacional o doctorat industrial. 6 punts  
   
1.8. Formació en innovació i millora de la qualitat docent. Màxim 5 punts  
   
  
2. Experiència docent (màxim 100 punts)   
Grau afinitat complet   
Grau afinitat mitjà   
Grau afinitat nul  
2.1. Docència en titulacions oficials universitàries. Màxim 64 punts a raó de 16 punts per curs acadèmic a temps complet i part proporcional a temps parcial.  
  
   
2.2. Docència en títols propis, cursos i seminaris impartits en l'àmbit universitari. Màxim 36 punts a raó de 0,04 punts per hora impartida.  
   
2.3. Docència reglada no universitària. Màxim 12 punts   
  
3. Experiència investigadora   
(màxim 100 punts) Grau afinitat complet Grau afinitat mitjà Grau afinitat nul  
3.1. Publicacions científiques (llibres, capítols de llibres i publicacions en revistes periòdiques). Màxim 50 punts  
   
3.2. Contribucions a congressos i conferències científiques. Màxim 30 punts   
3.3. Participació en projectes d'investigació obtinguts en convocatòries públiques i/o contractes d'investigació amb empreses o amb l'administració Màxim 20 punts   
  
4. Experiència professional (màxim 100 punts)  
4.1. Activitat professional no inclosa en l'apartat 2 que estiga relacionada amb l'especialitat de coneixement a raó de 24 punts per any o part proporcional per a períodes de prestacions de servei inferiors a 1 any  
   
  
5. Altres mèrits (màxim 100 punts)  
5.1. Coneixement de valencià B1: 12,5 punts  
B2: 25 punts  
C1: 37,5 punts  
C2: 50 punts  
5.2. Coneixement d'idiomes estrangers B1: 12,5 punts  
B2: 25 punts  
C1: 37,5 punts  
C2: 50 punts  
  
  
  
Criteris generals d'aplicació del barem  
1. En els apartats 1.1, 1.3 i 1.4 s'aplicarà la nota mitjana oficial de l'expedient acadèmic avaluada sobre 10 de la titulació finalitzada amb major vinculació a l'especialitat de coneixement de la plaça (àrea de coneixement). La nota mitjana així obtinguda es multiplicarà pel factor 6,4 en l'apartat 1.1, el factor 2,4 en l'apartat 1.3 i el factor 1,5 en l'apartat 1.4.  
Quan l'expedient acadèmic ve avaluat segons l'escala establida en el Reial decret 1497/1987, aprovat: 1, notable: 2, excel·lent: 3 i matrícula d'honor: 4, per a traslladar el seu valor a una qualificació entre 5 i 10 (escala establida en el Reial decret 1125/2003) s'aplicarà l'expressió 4 + (1/6)x + x2 - (1/6)x3, on x és la qualificació en l'escala entre 1 i 4. Una qualificació de convalidat que no especifiqui la qualificació d'origen serà equiparable a l'aprovat. Quan els plans d'estudis estiguen estructurats en crèdits es ponderarà la nota de cada assignatura pel quocient entre el nombre de crèdits de l'assignatura i el total de crèdits considerats (Nota Mitjana = ( (nota assignatura i) \* (número crèdits assignatura i)) / (total crèdits considerats)). Si els plans d'estudis no estan estructurats en crèdits la nota mitjana es calcularà com la mitjana aritmètica de les qualificacions de totes les assignatures considerades (nota mitjana = ( (nota assignatura i)) / (número assignatures considerades)). Quan les qualificacions no s'ajusten a cap de les escales contemplades en els decrets 1497/1987 i 1125/2003, el candidat haurà d'aportar justificació que certifique l'escala utilitzada en la valoració del seu expedient; en cas contrari i sempre que existisca dubte sobre aquest tema, s'entendrà que les seues qualificacions són equiparables a l'aprovat.  
  
2. Cadascun dels mèrits serà valorat en un sol concepte.  
3. En el cas que algun dels concursants sobrepasse la màxima puntuació establida en qualsevol dels apartats o subapartats considerats s'establirà un criteri de proporcionalitat entre les puntuacions de tots els concursants. És a dir, al concursant que sobrepasse la màxima puntuació en un apartat se li atorgarà la puntuació màxima en aquest apartat, mentre que la puntuació de la resta de concursants es farà de manera proporcional. Per això, tant la puntuació aconseguida en cadascun d'aquests apartats, com la puntuació total aconseguida en el concurs ha de considerar-se única i exclusivament com una mesura relativa establida respecte a la resta dels candidats del mateix concurs. Pel mateix motiu, en cap cas aquesta puntuació pot ser extrapolable o comparable amb l'obtinguda en un altre o altres concursos als quals poguera presentar-se cada candidat. En el cas que la convocatòria establisca una puntuació mínima per a l'adjudicació de la plaça, aquesta i només aquesta puntuació mínima s'obtindrà de manera individualitzada sense tenir en compte el criteri de proporcionalitat detallat en aquest punt, és a dir, les puntuacions se saturaran, en el seu cas, a la puntuació màxima en cada apartat sense tenir en compte les puntuacions de la resta de concursants.  
  
4. Les comissions hauran de puntuar cada mèrit al·legat en funció del seu grau d'afinitat amb l'especialitat de coneixement (àrea de coneixement) a la qual s'adscriga el professorat substitut. A aquest efecte, i una vegada valorat un mèrit, aquest es multiplicarà per un coeficient corrector en funció de la seua afinitat amb l'especialitat de coneixement (àrea de coneixement), d'acord amb els següents criteris:  
a. Grau d'afinitat complet: totalment emmarcat en el context de l'especialitat de coneixement (àrea de coneixement): 1  
b. Grau d'afinitat medi: afí a l'especialitat de coneixement (àrea de coneixement): 0,5  
c. Grau d'afinitat nul: no existeix afinitat amb l'especialitat de coneixement (àrea de coneixement): 0  
Quan es fixen els criteris de valoració específics del barem les comissions hauran de concretar quines especialitats de coneixement tenen un grau d'afinitat complet i un grau d'afinitat medi amb l'especialitat de coneixement a la qual s'adscriga el professorat substitut.  
  
Els mèrits corresponents a l'apartat 5 no es veuran afectats per aquests coeficients correctors, és a dir, la valoració d'aquest apartat es realitzarà conforme al que s'estableix en aquest.  
5. La puntuació obtinguda en els cinc apartats del barem configurarà la puntuació preliminar de cada candidat/a, amb l'aplicació dels següents percentatges per a obtenir la puntuació final dels mèrits:  
Formació acadèmica: 50 %  
Experiència docent: 35 %  
Experiència investigadora: 5 %  
Experiència professional: 5 %  
Altres mèrits: 5 %